open-index/open-wikipedia-markdown huggingface dataset:
Manwë

**Manwë Súlimo** er en skikkelse i J.R.R. Tolkiens univers, Midgard.

*Manwë Súlimo* (fra valarin *Mânawenûz*) er konge av Valaene. Han er gift med Varda *Elentári*, og konge over Arda. Han bor på fjellet Taniquetil, det høyeste fjellet i verden. Vindene og luften er hans tjenere. Han er den mektigste av alle ainuene foruten Melkor.

Manwë er (sammen med Melkor) den eldste av Ainuene, og den av dem som best forsto Erus vilje. De var brødre i tankene. Da Melkor skapte forstyrrelser i *ainuenes kvad*, tok Manwë over ledelsen i sangen. Da Arda var ferdig skapt var det han som ble utpekt til leder, under tittelen *oldkongen*. Manwë var en snill og barmhjertig hersker, som ikke brydde seg om sin egen makt, Melkor fra Mandos, og lot ham på den måten så splid mellom valaene og Fëanor. Melkor forgiftet også de to trær, drepte Finwë, stjal silmarillene og forårsaket (indirekte) noldoenes opprør.

For å oppmuntre eldaene, får Manwë Aulë til å skape solen og månen, for han visste at *atari* (menneskene) snart skulle komme, og sendte Thorondor og ørnene hans for å passe på dem. Etter Morgoths fall, kastet Manwë ham inn i det *store intet*. I det Siste slaget (Dagor Dagorath), når Melkor unnslipper, blir det sagt at den *Eldste kongen* og den *Mørke herren* skal slåss mot hverandre på Valinors sletter, men de vil ikke drepe hverandre.

Manwë kler seg i blå kappe og har blå øyne. Han har et septer av safir som Noldoene laget til ham. Vanyaene er hans favoritter blant alvene, og de bor sammen med han på toppen av fjellet *Taniquetil*.
*Manwë* betyr *den velsignede*. *Súlimo* betyr *Herre over vindene*. Hans titler er blant annet: *oldkongen, høykongen over Arda, konge over Arda, herre over Ardas pust* og *vestens herre*.
Hanomag

**Hanomag** er en forkortelse for *Hannoversche Maschinenbau AG Hanomag* og var en tysk produsent av maskiner, stiftet 6. juni 1835 av Georg Egestorff i Hannover-Linden.

Hanomag var en gang et bilmerke, men det forsvant på 1970-tallet da det ble overtatt av Daimler-Benz, i dag Daimler, i 1969.  I tillegg til biler produserte selskapet lokomotiver, militære kjøretøyer, traktorer og anleggsmaskiner.

Hanomag produserte ca. 2&nbsp;000 lette feltvogner kalt Typ 20 B for tyske Wehrmacht. Bilene sorterte under kjøretøygruppe: Leichte Gelände Einheits-Personenkraftwagen. Hovedproduksjonen foregikk hos Stoewer. Kapasitetsproblemer der medførte at både BMW og Hanomag ble medprodusenter.
Typ 20 B har 4-hjulstrekk, men som særpreg 4-hjulsstyring ved en styrbar bakaksel, hvor inn- og utkobling skjer med en spak mellom forsetene. Tilsammen produserte disse tre selskapene over 10&nbsp;000 lette feltvogner av denne typen.

## I Norge
På 1920-tallet ble det tatt inn noen av Hanomags lille personbil Komissbrot.  Senere har Hanomag vært tatt inn av Hanomag Auto A/S i Kristiansand, Arne B. Idsøe & Co. i Stavanger, Johannes Ruud, Strømmen Auto, Sverre Nilsen Jr., R. Lund & M.A. Nissen, A/S Autoindustri og Rogaland Auto i årenes løp.

Ved freden i 1945 etterlot tyskerne et ukjent antall lette feltvogner av Hanomag 20 B i Norge. Enkelte eksemplarer ble solgt til norske kjøpere for privat bruk.

Bertel O. Steen hadde importen etter at merket ble overtatt av Mercedes, men fra 1994 tok Nørstebø Import over delelageret til Bertel O. Steen.
Fil:KpEV G3-3143.jpg|KPEV-lokomotiv 3143
Fil:Hanomag R 16 (2012-05-15 Sp).JPG|Hanomag R 16 traktor, 1951-1957
Fil:Hanomag-kommissbrot1.jpg|Hanomag 2/10PS, 1925–1928
Fil:Hanomag-rekord1.jpg|Hanomag Rekord, 1938–1940
Fil:Hanomag Kurier Diesel.jpg|Hanomag Kurier, 1958-1960


## Litteratur
* 

## Eksterne lenker
*
Nomen nescio

**Nomen nescio**, forkortet **N.N.**, brukes for å angi en anonym eller ikke-spesifikk person. *Nomen nescio* er latin for «jeg kjenner ikke navnet».

## Relaterte uttrykk
* Nomen nominandum: «navnet som (her) skal nevnes»
* Notetur nomen: «Skriv navnet»

## Se også
* John Doe
* Ola Nordmann

## Referanser
Trekkhund

**Trekkhund** er et fellesbegrep for hunder som trekker noe eller noen. Begrepet brukes således både om sledehunder, og vognhunder. Likeledes brukes begrepet til å beskrive hunder som konkurrerer i hundekjørerstilen nordisk stil, der hunden trekker både føreren og en pulk (pulkkjøring) eller kun føreren i en strikk (snørekjøring).

## Sledehunder
Med **sledehunder** mener man først og fremst de typiske sledehundrasene for snø; grønlandshund, alaskan malamute og sibirsk husky med flere, men også blandingshunder der en eller flere av disse rasene inngår som et vesentlig genetisk innslag. Disse kalles med en fellesnevner alaska husky, og er den mest brukte hundetypen i vår tids sledehundkonkurranser. Lokalt kan det også finnes raser som ikke anerkjennes internasjonalt.

Sledehunder er hunder som er avlet for brukshundoppgaver polare og subpolare forhold. De har til felles en pels som tåler sterk kulde og dårlig vær. I en viss utstrekning tåler de også varme, fordi disse hundene har utviklet en effektiv måte å kvitte seg med overskuddsvarmen på. Slike hunder er mer utholdende enn hurtige, og er nærmest bygget for å komme frem uansett forhold. Den mest prestisjefylte konkurransen med slike hunder er Iditarodløpet, som går av stabelen hvert år i Alaska. De to største sledehundkonkurransene i Norge er Femundløpet og Finnmarksløpet.

I de senere år har også en hurtigere, men kortere form for hundekjøring blitt en stadig mer populær form for hundesport, spesielt i konkurranseform. Til slike løp benytter man gjerne lettere pulker og langt hurtigere og mindre utholdne hunder, som f.eks. vorstehhund eller blandingshunden greyster. En rekke andre hunderaser egner seg også.

## Vognhunder
**Vognhunder** blir også kalt **kjerrehunder**. I tidligere tider (før bilen overtok all transport) var såkalte vognhunder vanlig å se over hele Europa. Disse hundene trakk vogner med lass rundt om på markedene. Ofte var de minst 2 hunder som kunne bytte på å trekke. Mens den ene trakk vogna gikk den andre enten bak eller midt under vogna, avhengig av størrelsen (høyden) på vogna og hunden. Vognhundene fungerte gjerne også som vakthunder og gårdshunder.

Eksempler på gode vognhunder er sennenhundene, bouvier, briard og dalmatiner for å nevne noen.

## Se også
* Hundekjøring
* Norges Hundekjørerforbund
Jürgen Rüttgers

**Jürgen Rüttgers** (født 26. juni 1951 i Köln) er en tysk politiker (CDU). Han har var statsminister i Nordrhein-Westfalen fra 2005 til 2010. Mellom 1994 og 1998 var han Tysklands utdanningsminister i Helmut Kohls femte regjering.

Han studerte jus og historie, og tok 1975 den første og 1978 den annen juridiske statseksamen. I 1979 ble han dr. jur.

Han er troende katolikk, og ble medlem av CDU i 1970. Mellom 1980 og 1986 var han leder for partiets ungdomsorganisasjon (Junge Union) i Rheinland. I 1993 ble han viseformann for CDU i Nordrhein-Westfalen, og i 1999 ble han valgt til formann. Siden 2000 er han dessuten en av fire viseformenn for CDU sentralt.

Rüttgers var medlem av det tyske parlamentet mellom 1987 og 2000, og var en periode parlamentarisk forretningsfører og senere viseformann for CDU/CSU-fraksjonen. Siden 2000 er han medlem av landdagen i Nordrhein-Westfalen og formann for CDU-fraksjonen der.

## Politikk
Ved landdagvalget 2000 utløste han diskusjon med sitt slagord *Kinder statt Inder* (barn istedenfor indere), som uttrykket hans partis ønske om tiltak for å øke fødselstallene i Tyskland heller enn å ta imot utlendinger.

Som forskningsminister gikk han inn for at genmanipulert mat må merkes spesielt, og engasjerte seg i den globale kampen mot kloning av mennesker.

Europapolitisk er han — i likhet med sitt parti — mot tyrkisk EU-medlemskap, og vil heller gi landet et privilegert partnerskap.

## Æresbevisninger
For sine fortjenester for europeisk utdannelse og forskning ble Rüttgers kreert til æresdoktor ved universitetet Roma Tre i 2004. Rüttgers ble i 2007 hedret med storkors av Den Kongelige Norske Fortjenstorden.

## Referanser


## Eksterne lenker
* 
* 
* 
*  http://www.juergen-ruettgers.de/
Jeff Buckley

**Jeffrey Scott Buckley** (oppdratt som **Scott Moorhead**; 1966–1997) var en amerikansk musiker og låtskriver. Han var sønn av Tim Buckley, som forlot moren Mary Guilbert da hun var gravid. Han møtte faren bare én gang.

Buckleys stemmeregister spente over minst fire oktaver. Han spilte flere typer musikk. Felles for låtene er at vokalen stod i fokus og at melodilinjene kom klart frem. Han var en «singer/songwriter» og fremførte også coverversjoner av andres stoff. Buckley høstet stor popularitet i Frankrike, Australia og Storbritannia.

Han startet karrieren som soloartist og holdt en rekke konserter i små kaféer rundt omkring i California. Gary Lucas overtalte ham til å danne en duo og flytte til New York, hvor han bodde mesteparten av sitt voksne liv. Senere har opptak av deres arbeid kommet ut på albumet *Songs to No One 1991–1992*.

I New York møtte Buckley sine endelige bandmedlemmer: Mick Grøndahl (bass), Michael Tighe (gitar) og Matt Johnson (trommer). De spilte i 1994 inn albumet *[[Grace (album)|Grace]]*, som høstet gode kritikker verden rundt. På dette albumet finnes blant andre tittellåten «Grace» og hans kanskje mest kjente innspilling, «Hallelujah», en coverversjon av Leonard Cohens sang. Etter at platen var utgitt, turnerte Buckley en hel del, både som soloartist og med band.

I 1997 skulle bandet spille inn albumet *My Sweetheart the Drunk*. Buckley hadde flyttet til Memphis i den anledning, og bandet skulle komme når han hadde gjort ferdig låtmaterialet. Imidlertid druknet han i Wolf River dagen bandet skulle komme til Memphis. Det ble fastslått at dødsårsaken var en ulykke, og han hadde ikke spor av illegale stoffer i blodet da han druknet. Det tilgjengelige materialet kom senere ut på *[[Sketches for My Sweetheart the Drunk]]*, som navnet påpeker er skisser.

Etter Jeff Buckleys død har det kommet ut flere livealbum, en live-DVD og annet materiale.

## Diskografi
* 1993 – *[[Live at Sin-é]]* (EP)
* 1994 – *[[Grace (album)|Grace]]* (studioalbum)
* 1995 – *Eternal Life* (EP)
* 1995 – *[[Live from the Bataclan]]* (EP)
* 1998 – *[[Sketches for My Sweetheart the Drunk]]* (samlealbum)
* 2000 – *[[Mystery White Boy]]* (livealbum)
* 2001 – *[[Live à l'Olympia]]* (livealbum)
* 2002 – *[[Songs to No One 1991–1992]]* (samlealbum)
* 2002 – *[[The Grace EPs 1996-1997]]* (samlealbumm)
* 2003 – *Live At Sin-é* (Legacy Edition dobbel-CD plus DVD)
* 2004 – *Live In Chicago* (Video/DVD)
* 2004 – *Grace* (Legacy Edition doppel-CD plus DVD)
* 2007 – *So Real* (Songs from Jeff Buckley Best Of)
* 2009 – *Grace Around the World* (CD & DVD)

## Referanser




## Eksterne lenker
* 
* 
* 
*
Ulmo

**Ulmo** er en fiktiv person fra Tolkiens univers. Nest etter Manwë var han kanskje mektigst blant Valaene, om en ikke regner med Morgoth, som ble utstøtt av Aratarene. Ulmo tok havet og vannet til sitt domene.

Han skilte seg ut fra sine frender på flere punkter, blant annet var han den vennligste til menneskene og alvene av alle valaene, og ved flere anledninger stilte opp for dem mens de andre valaene gjorde ingenting. Han oppholdt seg også vanligvis i verdens hav og elver fremfor i Valinor.

## Egenskaper
Ulmo var Kongen av Havene. Av alle Ainuene var han også den dyktigste i musikk, og det var sagt at i alle hav og elver kunne Eldaene høre et ekko av Ainuenes kvad, musikken til Ainuene som skapte verden.

Fra begynnelsen var Manwë og Ulmo nære venner og allierte, og de møttes i Midgards tåker, skyer og damp. De to var også nærmest Eru.

Ulmo var unik i at han aldri tok noen til sin ekte, men var i stedet alene. Han bodde heller ikke i Valinor med de andre Valaene, men tok i stedet havbunnen til sitt hjem, og styrte derfra alle Eas elver, bukter og hav.

Som tidligere nevnt var Erus barn, altså alvene og menneskene, ham kjær. Selv da de andre Valaene forlot dem til sin egen skjebne beskyttet Ulmo dem. Gjennom elvene og sjøene i Arda fikk han nytt om alt som fant sted, og han så mer en selv Manwë.

Av alle Ulmo sine tjenere var Maiaen Ossë best kjent, han hadde ansvar for de indre havene nærmest kysten.

## Historie
Ulmo og Manwë var nære venner, selv før verden var skapt, dog Manwë var Eru kjærest. Av alle Ainuene var Ulmo dyktigst i musikk.

Ulmo var alltid skeptisk til Melkor, og på samme vis var det Ulmo Melkor fryktet mest, for lik havet kunne Ulmo aldri helt temmes.

Da Valaene flyktet og gjemte seg i Valinor valgte Ulmo å bli i havet, og han alene holdt jorden i live under Morgoths mørke.

Da Oromë foreslo å bringe alvene til Valinor, var Ulmo skeptisk, men han ble overbevist da han så at det var det alvene selv ønsket, et ønske han respekterte. Han rev et stort stykke land av kysten av Beleriand, og brukte det til å flytte Eldaene til Amans kyster. Landmassen ble senere en symbolsk øy i bukten Eldamar, og den ble kalt Tol Eressëa.

Under det Første Tideverv ledet han alvene gjennom mørket. Det var han som fikk Turgon til å bygge Gondolin, og Finrod Felagund til å bygge Nargothrond.

Det var også han som ledet Tuor til Gondolin ved hjelp av Huor og Húrin. Tuor ektet Idril, en alv, som fødte Eärendil halv-alv. Det var Eärendil som fór til Valinor for å be Valaene om deres nåde, som førte til at de endelig bekjempet Morgoth.
## Referanser
Vakthund

En **vakthund** er en hund som har fått trening i å passe på og forsvare noe, som regel folk, eiendommer og annet løsøre. Vakthunder må  imidlertid ikke sammenstilles med vokterhunder, for mens typiske vokterhunder ofte også er gode vakthunder, blir typiske vakthundraser sjelden gode vokterhunder.

Tradisjonelt finner man de typiske vakthundrasene blant de såkalte gjeterhundene, vakt- og vokterhundene, terriere og spisshunder. Det finnes imidlertid også et lite antall mynderaser som har utpregede vakthundegenskaper.

## Vakthundtyper
Vakthunder kan deles inn i såkalt avskrekkende vakthunder, skarpe vakthunder og schutzhunder.

### Avskrekkende vakthunder
*Avskrekkende vakthunders* viktigste oppgave er å avskrekke folk og fé fra å trenge seg på eller i å trenge seg inn uten eiers viten og samtykke. Slike hunder blir trent i å varsle, både for å avskrekke eventuelle inntrengere og for å varsle sin eier om at noe skjer. Avskrekkende vakthunder skal ikke være skarpe (rovlystne).

### Skarpe vakthunder
*Skarpe vakthunder*  skal både være avskrekkende og rovlystne (skarpe). Primæroppgaven er å avskrekke folk og fé fra å trenge seg inn til eller angripe sin eier eller dennes eiendom og eiendeler. Dersom den ikke lykkes med det skal den om nødvendig angripe inntrengerne og forsvare sin eier og dennes interesser. Slike hunder har det vi kaller et reelt «killerinstinkt» og vil ofte angripe for å drepe. Det er ikke tillatt for privatpersoner å holde slike hunder i Norge.

### Schutzhunder
*Schutzhunder* er hunder som har fått trening i å beskytte folk. De er rovlystne (skarpe) i varierende grad, men skal ikke ha et såkalt «killerinstinkt». De skal også bare agere på kommando fra hundefører. Schutz er også en form for hundesport og er svært lik IPO.
Aulë

**Aulë** er en fiktiv person fra Tolkiens univers, og blir på begynnelsen av Silmarillion betegnet som den tredje av valaene i mektighet. Hans område er smed- og håndverkkunsten, og han smidde lenkene Angainor som ble brukt til å binde Melkor.
Han skapte dvergene, alt før *[[Ilúvatar]]s barn*, alvene og menneskene, satte fot på jorden. Sauron var en av hans elever.
Varda

**Varda Elentári** er en Vala i J.R.R. Tolkiens univers, Midgard. Hun er Manwës kone. Hun er den mektigste av de kvinnelige Valaene.

Da Melkor først begynte å skape sin strid, så Varda tankene hans og hatet ham. Melkor frykter og hater Varda mest av alle Valaene.

Hun er den av Valaene som er elsket og æret mest av alvene. Det sies at Varda er for vakker til at det kan beskrives med ord. I hennes ansikt stråler Ilúvatars lys. Hun bor med Manwë i Valinor. Varda skapte stjernene med doggen fra Telperion, sølvertreet av de to trær.

## Navn
Varda betyr *storslått* eller *høytliggende* på Quenya, og *Elentári* betyr *Stjernedronning*. Et annet tilnavn er *Tintallë* som betyr *Stjernetenneren*.
På Sindarin er hun også kjent som *Elbereth* (*Stjerne-dronning*), *Gilthoniel* (*Stjerne-tenneren*) og *Fanuilos* (*evig-hvit*). På Telerin er hun kjent som *Baradis*.
I primitiv Quenya hun er kalt for *Barathī*, som er fra gammel Sindarin som igjen er *Barathi*.
I Adûnaic, hennes navn er *Avradî*.

Hun har også flere andre tilnavn: *Tenneren*, *Fruen av stjernene*, *Dronning av stjernene* og *Snehvit*. Dette er oversettelser av hennes alviske navn.

Bare det å si navnet hennes *Elbereth*, kan skade de mørke tjenerne, som i kampen mellom 
Nazgûlene og hobbitene ved Blåstertopp.

## Vardas stamtre
            Ilúvatar
 ___________|_     |  
  |          |     | 
 Melkor    Manwë = Varda

Selv om Varda og Manwë begge har Ilúvatar som far blir de ikke sett på som søsken, Men Manwë og Melkor blir sett på som *brødre i Ilúvatars tanke*.
Nord-Elvåga

**Nord-Elvåga** (også kalt **Nordre Elvåga**) er en innsjø i Østmarka på grensen mellom kommunene Lørenskog i Akershus og Oslo. Turisthytta Mariholtet ligger på vestsiden av Fri-Elvåga. Nord-Elvåga er i sør bundet sammen med Sør-Elvåga via et smalt sund. Over sundet går Skyttenbrua.

Elvåga har vært brukt som drikkevann siden 1941, og betjener ca. 10 % av Oslos befolkning. I 1964 ble det bygget en 14 meter høy demning like sør for Mariholtet, noe som skapte et nytt skille i Nord-Elvåga. Den største delen av Nord-Elvåga kom på samme høyde og fløt sammen med Sør-Elvåga. I den nordligste delen ble det lov å bade og fiske (derfor kalt «Fri-Elvåga»). Denne delen beholdt den gamle høyden, til forskjell fra resten av Nord-Elvåga som altså er demmet opp sammen med Sør-Elvåga og brukes som drikkevannskilde.

Elvåga har utløp gjennom Ellingsrudelva i nordenden av vannet.

## Se også
* Liste over innsjøer i Oslo

## Referanser


.



## Eksterne lenker
* 
* Dybdekart, Norges vassdrags- og energidirektorat
Mariholtet

**Mariholtet** er en turisthytte som ligger i Østmarka. Hytta ligger i Oslo kommune, ved Mariholtvika på vestsiden av innsjøen Nord-Elvåga, som skiller kommunene Oslo og Lørenskog.

Mariholtet var opprinnelig en plass under Ellingsrud gård, før den ble kjøpt av Aker kommune i 1917. Elvvåga skulle brukes som drikkevann, og områdene rundt ble derfor kjøpt opp av kommunen. Folk fikk imidlertid bo på Mariholtet frem til 1955.

Mariholtet har en lang historie som turisthytte, allerede i 1920-årene var den et vanlig turmål for Oslos friluftslivsinterreserte.

Mariholtet er en populær destinasjon for mange som er bosatt på Ellingsrud, da det er skiløyper hele veien inn til Mariholtet sportsstue. Avstanden fra parkeringsplassen på Ellingsrudjordet til Mariholtet sportsstue er 4,5 kilometer en vei.

Hytta har innlagt vann. Det er vei til hytta (stengt med bom). Det er oppvarming med ved i ovner og noe supplerende gass om vinteren. Gass koketopp til matlaging.Tilgjengelig dobbelt toaletter inni hytta. Stue med peis og kjøkkenkrok samt bord, stoler, bestikk etc. for 30-40 personer. I tillegg er det vaskerom etter behov.

Stedet har gitt navn til Mariholtputten.

## Litteratur
* 

## Eksterne lenker
* 
* Mariholtets hjemmeside
* Olaug Therese Ariansen: «Minner fra Mariholtet». Særtrykk av Østmarkas venners medlemsblad *Nytt fra Østmarka*, 2005
Petter Steen jr.

**Petter Steen jr.** (født 1962) er en norsk lærer og lokalpolitiker (H) som var ordfører i Haugesund fra 2001 til 2015.

Han har examen artium fra Skeisvang videregående skole fra 1981, og er utdannet adjunkt med årsenhet i engelsk fra Stavanger lærerhøgskole fra 1986. Steen har første avdeling sosialpedagogikk fra Høgskolen i Agder fra 1995, mellomfagstillegg i engelsk fra Universitetet i Bergen fra 1996 og kurs i skoleutvikling og skolevurdering fra NLA Lærerhøgskolen fra 1999. Før han ble ordfører var Steen undervisningsinspektør i Sveio kommune.

Steen var medlem av Haugesund bystyre 1988–2015 og var ordfører i perioden 2001–2015. Før han ble ordfører, var han medlem av Rogaland fylkesting 1984–1995, formann i Haugesund Høyre og gruppeleder i Haugesund bystyre. Han har ledet Høyres kommunalutvalg.

## Referanser


## Eksterne lenker
*
Freden i Moskva 1940

**Freden i Moskva 1940** var avslutningen på vinterkrigen mellom Finland og Sovjetunionen og ble innledet den 7. mars 1940 ved at den finske statsminister Ryti og en forhandlingsdelegasjon ankom Moskva. Finnene ble tvunget til å godta de sovjetiske kravene på bl.a. Det karelske nes med Viborg, Kexholm, vestre del av Fiskerhalvøya, samt rett til å få forpakte Hangöodden. Fredsavtalen ble datert den 12. mars, men signert tidlig om morgenen den 13. mars hvorpå kampene opphørte samme dag kl. 11.00.

De store landavståelsene ble et hardt slag for det finske folket og tankene på revansje førte til fortsettelseskrigen 1941-1944.

## Områdene Finland måtte avstå

*Det karelske nes (med byene Vyborg og Kexholm)
*Ladoga-Karelen (med byen Sordavala)
*Deler av Salla og Kuusamo-områdene
*Finlands del av Fiskerhalvøya i Petsamo
*De ytterste øyene i Finskebukta: Hogland, Tyterskär, Lavansaari og Seitskär

;Fredsavtalen krevde videre at
*Finland skulle forpakte ut Hangö til Sovjetunionen som flåtebase i 30 år
*Finland skulle yte erstatning for maskiner m.v. som de evakuerte hadde tatt med fra Karelen
*Finland ikke skulle alliere seg mot Sovjetunionen

## Eksterne lenker

* Text of the Moscow Peace Treaty 
* Protocol appended to the treaty of peace concluded between Finland and The Union of Soviet Socialist Republics on 12 March 1940
Voluntarisme

**Voluntarisme** (av latin *voluntas*, «vilje») er en viljeslære som går ut på å tro at samfunnet kan endres gjennom fri vilje alene. Voluntaristisk etikk innebærer at moralske normer, moralske påbud og forbud, har sin begrunnelse i noens vilje, og ser dermed viljen som en betingelse for moral. Det er ikke nok å vite det rette, man må ville det rette.

Begrepet er knyttet til filosofene Ferdinand Tönnies og Wilhelm Wundt.
Den ene ringen

Den Ene Ringen er en fiktiv, magisk gjenstand fra fantasyromanene *[[Hobbiten]]* og *[[Ringenes herre|Ringenes Herre]]* av J.R.R. Tolkien. Den representerer stor makt, men er ond av natur og har en egen vilje som kan overmanne bæreren. Man sier at bæreren står i fare for å korrumperes. Denne risikoen blir sterkere desto lengre man har ringen i sin varetekt. 

## Bakgrunn:
I Tolkiens fiksjonunivers har Den Ene Ringen en viktig og avgjørende betydning for maktbalansen mellom gode og onde krefter. Ringens forhistorie er beskrevet slik:  

**Den ene Ringen** (herskerringen) ble smidd av Mørkets herre Sauron, i flammene i Dommedagsberget i Mordor. Han lot en stor del av sin egen kraft gå over i Ringen, slik at han ved dens hjelp kunne kontrollere alle de andre store ringene. Det var ingen smykkesteiner på Ringen, men en enkel inskripsjon. Her er det som sto på ringen:

*Ash nazg durbatulûk, ash nazg gimbatul,*
*ash nazg thrakatulûk agh burzum-ishi krimpatul,* 

Det betyr: *Én ring skal samle dem, én ring skal finne dem, én ring betvinge dem og i mørket binde dem*. Denne inskripsjonen (som sto på innsiden av ringen) kom kun til syne i glødende ild og når den satt på fingeren til sin mester. Teksten er en del av et lengre dikt, hvor også alveringene (de 3), dvergeringene (de 7) og menneskenes ringer (de 9) er nevnt.
Disse ringene måtte alle (unntatt alveringene) underkaste seg den ene ringen. 
Om bæreren av den ene Ringen tok den på fingeren, ble han straks usynlig. Bæreren befinner seg i samme øyeblikk i en skyggeverden, og står i kontakt med Sauron. Verden rundt ham virker uklar, og han fornemmer fjerne stemmer. Ringen kan forandre størrelse, har sin egen vilje, og prøver alltid å komme tilbake til Sauron, og foråder sine bærere i forsøket. I tillegg har Ringen stor makt og innflytelse på bæreren, slik at selv om den blir båret av ærebare personer vil Ringen være en fare for den og dens venner. Ringen kan også gi bæreren et unaturlig langt liv, Gollum bar for eksempel Ringen i bortimot 500 år.

Ringen kan bare ødelegges i Dommedags berg, der den ble skapt, og derfor drar ringbæreren Frodo, med åtte følgesvenner (Ringens brorskap), i vei med ringen mot Mordor for å ødelegge den.

Tidligere bærere av den ene ringen: Sauron, Isildur, Deagol, Gollum/Smeagol og Bilbo Lommelun.

## Referanser


## Eksterne lenker
*
Fijis lokale myndigheter

**Fiji** er inndelt i fire deler (divisjoner) som igjen er delt opp i provinser. Divisjonene har liten makt og er mer som en samling av provinser. Øya Rotuma som ligger 465 kilometer nord for Viti Levu har større selvstyre, men blir offisielt regnet som en del av det østre området av statistiske hensyn. Kommuner har blitt opprettet rundt Suva, Lautoka og ni andre landsbyer med byråd og borgermester.

Hver provins har et provinsråd som lager vedtekter og bestemmer skattesatser som igjen må godkjennes av et av regjeringens departementer. Departementet må også godkjenne *Roko Tui* som er lederne av provinsrådene. *Roko Tui*en er tradisjonelt en *[[ratu]]*, som er en fijiansk høvdingtittel, men i de senere årene har også vanlige personer blitt godkjent som *Roko Tui*

## Se også
*Fijis provinser

## Referanser
Fijis flagg

**[[Fiji]]s flagg** ble tatt i bruk den 10. oktober 1970 da Fiji erklærte seg uavhengig fra Storbritannia. Flagget er lyseblått med Union Jack øverst i det venstre hjørnet. Flagget forandret seg ikke da Fiji ble en republikk i 1986 og Union Jack ble ikke fjernet da Fiji brøt ut av Samveldet. På høyresiden av flagget er det deler av riksvåpenet.

## Eksterne lenker
* Fiji &ndash; Flags Of The World
Ørn (Tolkien)

**Tolkiens ørner** er kjempeørner i J.R.R. Tolkiens fantasyromaner Hobbiten og Ringenes herre. De opptrer flere steder i bøkene i rollen som gode hjelpere. Ørnene er mystiske, intelligente vesener (sannsynligvis maiar), som betrakter seg som likeverdige med alvefyrstene. De navngitte ørnene i romanene er *Thorondor* (ørnenes konge), Gwaihir (vindfyrsten), *Landroval* og *Meneldor*. De har sitt hjem i Tåkefjellene.
Rotuma

**Rotuma** (og øyene Hatana, Haf'liua, Rotuma, Solkope, Solnohu og Uea) er en vulkansk øy som ligger i Stillehavet. Selv om øyene har vært en del av Fiji siden 1881, ligner rotomansk kultur mer på polynesisk kultur.

## Historie
Øyene ble oppdaget av europeere i 1791 av kaptein Edward Edwards som lette etter mytteristene fra Bounty. På 1840-tallet kom det katolske og metodistiske misjonærer til øyene. Konflikter mellom de to gruppene, i tillegg til allerede pågående konflikter mellom stammene førte til at høvdingene i 1879 ba om å få bli en britisk koloni. Den 13. mai 1881 ble øyene en del av det britiske imperium, som en del av Fiji, syv år etter at Fiji ble en koloni.

## Politikk

Rotuma har status som et avhengig område innen Fiji, og har større selvstyre enn andre provinser. Rotumanere blir på grunn av sin kultur, som er ulik den melanesiske kulturen i Fiji, regnet som en minoritetsgruppe. Rotumanerne velger én representant til ­Representantenes hus og Provinsrådet velger en representant til Senatet.

I statistiske sammenhenger blir Rotuma ofte regnet til Eastern Division, en av Fijis fire divisjoner.

## Distrikter
Da Rotuma ble oppdaget av europeere i 1791, var øya delt inn i syv distrikter som var forholdsvis selvstyrte. Hvert distrikt er ledet av en høvding med tittelen *gagaj 'es itu'u*. 

*Itu'muta
*Itu'ti'u
*Malhaha
*Juju
*Pepjei
*Oinafa
*Noa'tau

## Referanser


## Eksterne lenker
* 
* Rotuma internettside – En stor internettside av antropologene Alan Howard og Jan Rensel
* The Land Has Eyes – En prisbelønnet film laget av rotumanere
Absolutisme

**Absolutisme** har to vidt forskjellige betydninger i henholdsvis filosofi og politisk teori. 

Innen filosofi betyr *absolutisme* at det finnes et moralsk kriterium som gjelder for alle mennesker til alle tider. Det finnes faste universelle standarder. Det vil si at det finnes en eneste moralsk standard. Eksempler på filosofisk absolutisme er utilitarisme og kantianisme.  

Innen statsvitenskap, statsrett og historie er *absolutisme* et synonym for enevelde. Betydningen stammer her fra det latinske uttrykket *legibus solutus*, fri fra loven, dvs. hevet over loven. Absolutisme er en styreform der all suverenitet er samlet i én person (oftest en monark). Absolutisme er i europeisk historie særlig knyttet til 1600- og 1700-tallet, da dette var en dominerende styresett. Innen statsrettslig teori var det særlig Jean Bodin og Thomas Hobbes som er kjent for å ha begrunnet hvorfor de mente enevelde var den best egnede styresett. Etter den franske revolusjon har enevelde som styreform vært i tilbakegang, og i dag er Vatikanstaten i Europa som *de jure* har absolutisme som styreform. Andre land som er eneveldige er Saudi-Arabia, Brunei, Oman, Qatar og Swaziland. 

Norge hadde absolutistisk styreform fra 1660 til 1814.
Glorfindel

I Tolkiens verden er det to skikkelser ved navnet **Glorfindel** (den Gullhårede): den første var av Noldos ætt, han ble drept av en balrog ved Gondolins fall. Den andre var Elronds hærfører, og han hjalp menneskene av *Arthedain*, da han fordrev den øverste av Nazgûlene, heksekongen over Angmar. I Ringenes herre blir Glorfindel sendt ut av Elrond for å finne Aragorn og hobbitene, og han finner dem like ved overgangen av Bruinen. Hans hest, Asfaloth, bærer den sårede Frodo til Kløvendal.

I filmen Ringens Brorskap er det derimot Arwen Aftenstjerne som bringer Frodo til Kløvendal.

Det at to alver av Noldos hus hadde det samme navnet virker som et avvik fra regelen om at intet alvisk navn blir brukt to ganger. Derfor kan ikke de to Glorfindlene være forskjellige personer, sier Tolkien selv.
Asfaloth

**Asfaloth** er en hest fra J.R.R. Tolkiens fiktive verden Midgard. Hesten blir ridd av alven som møter Aragorn og hobbitene kort tid før de ankommer Kløvendal (denne alven er Glorfindel i boka, mens i filmen (Peter Jacksons versjon) er det Arwen). Asfaloth bar Frodo til vadestedet over Bruinen (Stribrumla) mens ringskrømtene jaget dem.

:Rid på! Rid på! ropte Glorfindel, og så ropte han høyt og klart til hesten på alve-tungen: *noro lim, noro lim, Asfaloth!* (som betyr *løp forter* på Sindarin). 
- utdrag fra Ringens brorskap  

Asfaloth er spilt av en grå Andalusian hingst i filmen.
Domenico Spinucci

**Domenico Spinucci** (født 2. mars 1739 i Fermo i Italia, død 21. desember 1823 i Benevento) var en av den katolske kirkes kardinaler, og var erkebiskop av et Benevento 1796&ndash;1823.

Han ble bispeviet den 17. april 1975 av kardinal Urbano Paracciani Rutili av Fermo.
 
Han ble kreert til kardinal i mars 1816 av pave Pius VII.

Han deltok *ikke* ved konklavet 1823 som valgte pave Leo XII.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* *Pave Klemens XIII* (1693-1769) *1743
* Kardinal Urbano Paracciani Rutili (1715-1777) *1764
* Erkebiskop *Domenico Spinucci* (1739-1823) *
## Referanser

## Eksterne lenker
* Biografi på The Cardinals of the Holy Roman Church
Lorenzo Caleppi

**Lorenzo Caleppi** (født 29. april 1741 i Cervia i Kirkestaten, død 10. januar 1817 i Rio de Janeiro i Brasil) var en av den katolske kirkes kardinaler, og var tilknyttet det pavelige diplomati. Han var nuntius i Portugal, og da Napoleons armeer invaderte i 1808 fulgte han bragançaene, den portugisiske kongefamilie, til Brasil. Ettersom han var der da han ble utnevnt, vil noen betrakte ham som Den nye verdens aller første kardinal.

Han ble utnevnt til kardinal i mars 1816 av pave Pius VII.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Kardinal *Lorenzo Caleppi* (1741-1817) *1801

## Referanser


## Eksterne lenker
* Biografi på The Cardinals of the Holy Roman Church
281 f.Kr.

## Begivenheter
*Antiokos I Soter blir konge i Selevkidriket

## Dødsfall
* Selevkos I Nikator, konge i Selevkidriket (født 359 f.Kr.)
Balrog

**Balrogene** (fra Sindarin: in Quenya: *Valaraukar* = Mektige Demoner), var fiktive vesen i J.R.R. Tolkiens univers.  De var maiar som ble forført av Morgoth, som Sauron også ble forført av. Som maiar – som ikke har noen ytre skikkelse i seg selv – kom de fram som store hornede vesener (andre tidevervet med vinger), som hyllet seg i skygge og mørke. De fleste gikk til grunne i det slaget som førte til Angbands fall, men det var noen som unnslapp. En av dem flyktet til den dypeste avgrunnen i Midgard. 

Da dvergene gravde stadig dypere gruver i Moria, vekket de denne Balrogen. Han drepte mange av dvergene, og blant dem deres konge Durin. Dvergene flyktet og kalte balrogen *Durins bane*. Med denne balrogen slåss også Gandalv Grå, da han drar gjennom Moria med ringens brorskap. Han kaller den *Ûduns flamme*, og de styrter sammen ned i avgrunnen. De slåss dypt under Tåkefjellene og helt opp på spissen av Zirakzigil, og der blir denne balrogen til sist drept.                                            

## Referanser
Benedetto Naro

**Benedetto Naro** (født 26. juli 1744 i Roma i Italia, død 6. oktober 1832 i Osimo) var en av den katolske kirkes kardinaler, og var tilknyttet Den romerske kurie. Han var blant annet prefekt for Indekskongregasjonen 1818&ndash;1821, og prefekt for Kongregasjonen for ordensdisiplinen 1821&ndash;1832.

Han ble utnevnt til kardinal i mars 1816 av pave Pius VII, med *[[San Clemente]]* som tittelkirke.

Han deltok ved konklavet 1823 som valgte pave Leo XII, konklavet 1829 som valgte pave Pius VIII, og konklavet 1830–1831 som valgte pave Gregor XVI.

## Eksterne lenker
* Biografi på The Cardinals of the Holy Roman Church
312 f.Kr.

## Begivenheter
### Selevkide-riket
* Ptolemaios og Selevkos, satrap av Babylon, invaderte satrapiet Syria. I Slaget ved Gaza beseiret Ptolemaios og Selevkos Antigonos' sønn, Demetrios, som blir tatt til fange, men umiddelbart løslatt. Selevkos sluttet sin tjeneste for Ptolemaios og vendte tilbake til sin tidligere provins, Babylon. Denne begivenheten finner sted 1. oktober og blir startpunktet for selevkidetiden.

### Hellas
* Telesphoros inntok Elis og befestet byen.
* Telesphoros avbrøt alliansen med Antigonos.

### Sicilia
* Siracuserne ba om hjelp mot sin tyrann Agathokles fra kartagenerne, som sendte en stor styrke til øya for å beskytte egne områder.

### Romerske republikk
* Den romerske censoren, Appius Claudius Caecus, en patrisier, fikk startet byggingen av Via Appia mellom Roma og Capua. Han går også i gang med et program for politisk reform, inkludert fordeling av de jordløse borgere av Roma blant stammene, som på dette tidspunktet utgjør republikkens grunnleggende politiske enheter. Reformen tillot også valg av frigjorte slavers sønner til senatet. Han hevdet også frigjorte slavers rett til å ta verv.
* Roma fikk drikkevann ved fullføringen av det første akvaduktet til byen, Aqua Appia.

## Referanser
Olav Vs gate (Oslo)

**Olav Vs gate** (1-11, 2-22) er en gate i Oslo sentrum som går fra Nationaltheatret til Rådhusplassen. Gaten ble opprettet i forbindelse med den store omreguleringen av den gamle bydelen Vika, og er en av Oslos bredeste gater.

Den er en gjennombruddsgate foreslått av ingeniør A.J. Bryn i en artikkel i *[[Aftenposten]]* i 1916. Rådhuskomiteen godkjente forslaget i sin reguleringsplan og kalte strekningen Roald Amundsens gate. Dette navnet ble senere overtatt av Universitetsgatens forlengelse ned mot Fridtjof Nansens plass, mens den opprinnelige Roald Amundsens gate ble valgt som en passende gate å oppkalle etter kong Olav i 1992. I 1993 fikk området mellom Olav Vs gate og Kronprinsesse Märthas plass (Rådhushagen) navnet Olav Vs plass.

Langs gata ligger kjente etablissementer som Saga kino, Klingenberg kino og Chat Noir.

## Bygninger
* Chat Noir (nr. 1)
* Klingenberg kino (nr. 4)

## Referanser


## Litteratur
* 

## Eksterne lenker
* 
*
Padder

**Padder** tilhører ordenen springpadder. Noen i Norge bruker også betegnelsen padder om alle amfibier.

Padder finnes over hele verden, men de er mest utbredt i tropiske og subtropiske områder. Disse områder tilbyder de varme og fuktige forhold, som padder trives best i. Tropiske regnskoger i Sør-Amerika, Afrika og Sørøst-Asia har svært mange padde-arter.

Størrelsen varierer fra 1 centimeter til agapadden, *Rhinella marina*, som kan bli opptil 24 centimeter lange og veie over 2,5 kilo.

Betegnelsen er ikke beskrivende slektskapelig sett. For eksempel kan en art som kalles "padde" i mange tilfelle være nærmere beslektet med arter som kalles frosker enn med andre arter som kalles padder. Den familien som man kaller ekte padder har det vitenskapelige navnet *Bufonidae*.

## Norske padder
I Norge finnes det en paddeart:

* Nordpadden *Bufo bufo,* den er ganske vanlig i Norge

## Forskjellen på padder og frosker

* Padder har en robust kropp. Frosker har slankere kropp og har litt lengre bakben.
* Padder beveger seg ved å krype eller gå og hopper sjeldent. Frosker er mer aktiv og hopper.
* Padder har tørr ru hud med vorter. Frosker har glatt, fuktig hud som ofte er slimete.
* Padder er mindre avhengig av vann og lever i tørrere områder. Frosker lever ofte nær vann og i fuktigere områder. I andre verdensdeler kan de også leve i trær eller planter.
* Padder legger eggene i tråder eller linjer i vann. Frosker legger egg i et geleaktig stoff, oftest i klynger.

## Se også
*Springpadder
*Ekte padder
*Frosker
*Innkapslede padder

## Referanser
Dharma

**Dharma** (sanskrit; devanāgarī धर्म) eller **dhamma** (pāḷi) betyr **Naturlov** eller **Virkelighet**, og i religiøs sammenheng kan det oversettes til **Læren om den underliggende sannhet**.  Dharma er filosofiske aksiomer for trosretninger og filosofier med opprinnelse i India.  Begrepet benyttes i hinduisme, buddhisme, jainisme og sikhisme.   Dharma kan også oversettes med «doktrine», «filosofi» eller «trosretning». Dharma er en naturlov som bestemmer alle regler i naturen.

I hinduismen er Dharma en annen type kraft enn Brahman, og det diskuteres mellom hinduer hva som er sterkest: Brahman eller Dharma. Dharma er en kraft som også kalles «livsregelen». Mens Brahman styrer alt guddommelig i verden, styrer Dharma alt det andre, som fysiske lover, naturlover og er det som kan gjøre ting logisk. 

I buddhismen brukes dharma synonymt med Buddhas lære, eller buddhadharma. 

## Se også
* Dharmachakra
* Dharmashastra
* Manus lover
* The Dharma Initiative, en oppdiktet organisasjon i den amerikanske TV-serien *[[Lost]]*
University of California

**University of California** (**UC**) er et delstateid universitet i den amerikanske delstaten California. Universitetets første campus – Berkeley – ble grunnlagt i 1868 i Oakland, mens den tiende og nyeste campusen åpnet høsten 2005 ved byen Merced.

Universitetssystemet har ti campuser (Berkeley, Davis, Irvine, Los Angeles, San Francisco, Santa Barbara, San Diego, Merced, Santa Cruz og Riverside som tilhører det såkalte Public Ivy – en gruppe av offentlige universiteter i USA som holder faglig og studiemessig meget høy kvalitet.

Det er et samlet studenttall på over 191&nbsp;000 studenter og mer enn 1&nbsp;340&nbsp;000 levende alumni i 2007. I 2006 var skolepengene for studenter folkeregistrert i California ca. US$ 6-7&nbsp;500, avhengig av studiested.

Nordmannen Finn Kydland, som mottok Sveriges Riksbanks pris i økonomisk vitenskap til minne om Alfred Nobel i 2004, er tilknyttet universitetet (University of California, Santa Barbara).

## Campuser
* University of California, Berkeley (1868) – 33&nbsp;933 studenter
* University of California, Davis (1959) – 29&nbsp;628 studenter
* University of California, Irvine (1965) – 25&nbsp;229 studenter
* University of California, Los Angeles, UCLA (1919) – 38&nbsp;218 studenter
* University of California, Merced (2005) – xx xxx studenter
* University of California, Riverside (1954) – 16&nbsp;875 studenter
* University of California, San Diego, UCSD (1959) – 26&nbsp;465 studenter
* University of California, San Francisco, UCSF (1873) – 2&nbsp;863 studenter
* University of California, Santa Barbara, UCSB (1909) – 21&nbsp;062 studenter
* University of California, Santa Cruz, UCSC (1965) – 15&nbsp;364 studenter
* University of California, Hastings College of the Law (1878) – 1&nbsp;300 studenter

Av disse lærestedene er *UCSF* det eneste som kun har høyeregrads studenter (medisin), mens *UC Hastings College* er uavhengig administrert og ikke en formell del av noen av campusene.

## Styreform
UC styres av et universitetsråd med 26 stemmeberettigede medlemmer, fastlagt av Californias grunnlov. 18 av medlemmene utnevnes av guvernøren for perioder på 12 år. Ett medlem er en student utnevnt for ett år. Syv av medlemmene er ex&nbsp;officio-medlemmer &ndash; guvernøren, viseguvernøren, formannen for den lovgivende forsamlingen, skoledirektøren, presidenten og visepresidenten for alumniforeningen og presidenten for universitetet.

Det akademiske senat, bestående av fakultetsmedlemmer, er delegert myndighet til å fastlegge universitetets akademiske kurs. I tillegg har fakultetet to medlemmer uten stemmerett i universitetsrådet.

Universitetsrådet utnevner en president til å drive hele universitetet. De individuelle campusene styres av rektorer med betydelig grad av autonomi.

## Referanser


## Eksterne lenker
*
UC

**UC** eller **uC** kan vise til:
* University of California
* University of Chicago
* University of Cincinnati
* Utica College
* University of Canberra
* University of Canterbury
* Universitetet i Coimbra
* University of Calgary
* Ulcerøs kolitt (engelsk: *Ulcerative colitis*)
* I-bjelke (engelsk: *universal column*)
* United Center

; uC er også en alternativ skrivemåte for μC som kan vise til:
* Mikrokontroller
* Mikrocoulomb
Årnes (Åfjord)

**Årnes** er den østligste delen av tettstedet Å i Åfjord og er administrasjonssenteret i Åfjord kommune i Trøndelag. Årnes ligger innerst i Åfjorden, mellom utløpet av Stordalselva og Norddalselva, to av landets beste lakseelver, derav av navnet; et nes mellom to åer. Stedet har navn etter gården som opprinnelig lå her.

Kommuneforvaltningen ble flyttet hit etter at Austdalsveien ble åpnet i 1950. På grunn av kommunens geografi var dette naturlig, de fleste hovedveiene i kommunen møtes her i stjerneform. Før 1950 representerte Monstad forbindelsen med resten av verden da rutebåten hadde anløpssted der. Sentrumsutvikling i Åfjord 1950-70 og *rivaliseringen* mellom Monstad og Årnes drøftes i Helge Buengs bok om Åfjord Sparebank.

Åfjord Rådhus ligger midt på Årnes. Ved Årnes ligger også Åfjord skolesentrum, med Åset barne- og ungdomsskole og Åfjord videregående skole. Stedet er også Åfjords viktigste trafikknutepunkt, med busstasjon, postkontor og hotell, det ligger langs  . 

I 1995 fikk Åfjord vegdirektoratets Vakre Vegers Pris for Årnes torg, Åfjordsbåten med ror var brukt som motiv ved utformingen.

Bildene under er alle tatt fra omtrent samme sted og viser bebyggelsens forandring i løpet av ett hundre år.

File:Aarneset 1900.jpg|Rundt 1900.
File:Aarneset 1973.jpg|1973.
File:Aarneset 2006.jpg|2006.


## Litteratur
Bueng, Helge. *En samfunnsbygger runder hundre : Åfjord sparebank 1902-2002* En omfattende skildring av økonomi og samfunnsutvikling i kommunen.
University of California, Los Angeles

**University of California, Los Angeles** (**UCLA**) er et offentlig universitet i Westwood i Los Angeles i USA. Det er den nest eldste campusen ved University of California og det største universitetet i delstaten California.

UCLA ble etablert i 1881 som *Los Angeles State Normal School* og ble en del av University of California i 1919.

Bibliotekene ved UCLA har 8&nbsp;065 millioner titler, som gjør det til USAs trettende største bibliotek (2006).

## Referanser


## Eksterne lenker
*
Årnes

**Årnes** har flere betydninger:

* Årnes (Nes), sogn og administrasjonssentret i Nes i Akershus.
* Årnes (Åfjord), administrasjonssentret i Åfjord.
* Årnes (Namsos) i Namsos.
* Årnes (Lyngdal) i Lyngdal.
* Årnes (Surnadal) i Surnadal.
* Årnes (Lenvik) i Lenvik.
* Årnes (Bodø), strøk i Bodø.
Tostrupgården

**Tostrupgården** er en monumental forretningsgård på Karl Johans gate 25 i Oslo. Gården ligger mot Stortings plass, vis-à-vis Stortingsbygningen.

## Historie
Byggverket er tegna av arkitektene Christian Fürst, Waldemar Hansteen og Torolf Prytz og reist 1896-1898 for juvelérfirmaet J. Tostrup, ved påbygging av to eldre bygninger. Det er i fem etasjer og er et av de eldste i Norge med bærende konstruksjoner i stål. De to nederste etasjene er kledd i polert svart labrador, de øvrige i fauskemarmor. Gården har rike dekorasjoner i smijern og blikkenslagerarbeider, og har utsiktstårn med spir. 

Prytz fikk ideen til bygningen etter et besøk på verdensutstillingen i Chicago i 1893, *The World's Columbian Exposition*. Den var planlagt av arkitekten Daniel Burnham og landskapsarkitekten Frederick Law Olmsted og viste det beste av amerikansk byplankunst, med sentralområdet *The White City* som en hovedattraksjon. Prytz fikk også oppleve nye høyhus med stålkonstruksjoner og moderne tekniske installasjoner, tegnet av Louis Sullivan og andre. Tostrupgården fremstår av den grunn som et Chicago-høyhus med redusert høyde, både på grunn av det arkitektoniske utstyret og de konstruktive løsningene. Den var blant de første som fikk elevator og elektrisk belysning, men fulgte ellers mønsteret for de mange *forretningspalassene* som ble reist i Kristiania i «jobbetiden» i 1890-årene med huggen stein i fasadene og butikklokaler med store speilglassruter i begge de to nederste etasjene. Bygningen har status som verneverdig.

I perioden 1907&ndash;1911 lå Grand kinematograf, Oslos første kino, i bygården.

Kristianiabohemen Hans Jæger bodde sine siste leveår på et hospitsrom i Tostrupgården Privathotell. Da han ble dødssyk av kreft ønsket han å ende sine dager i det som hadde vært hans «hjem» de siste årene. Jægers nære venn Edvard Munch har foreviget dødsleiet i maleriet «Bohemens død». 

Under den andre verdenskrig hadde sentralledelsen for Milorg dekkontor i 5. etasje.

Bryns patentkontor som senere ble en del av Zacco holdt til i bygningen frem til 2005. Deres ansatte Johan Vaaler er feilaktig kjent for å ha funnet opp bindersen. 

I kjelleren lå den kjente restauranten Tostrupkjelleren og senere Presseklubben som var et utested for mediefolk og politikere. Senere flyttet denne til Egertorget.

## I dag
I dag har bygningen forretninger i de to nederste etasjene og kontorer i de øvrige. Fremskrittspartiet har partikontor i Tostrupgården. I tillegg holder kleskjeden Zara, Morgenbladet, IT-sikkerhetsfirmaet Protego, rekrutteringsfirmaet Service Broker AS og advokatfirmaet Horgen og Horgen AS til i bygget. Utenfor bygningen ligger Stortings plass, på folkemunnet også kjent som *dasslokket*.

## Eksterne lenker
* Arc!
*
Skredder

En **skredder** er en håndverker som designer og produserer klær og kostymer.  Faget har røtter tilbake til 1200-tallet. Tidligere var det mulig å ta norsk fagbrev både som herreskredder og som dameskredder, men i 1997 ble muligheten til å ta fagbrev som dameskredder avviklet. Per 2019 er det fortsatt mulig å ta fagbrev som herreskredder. 

Skreddere arbeider på for eksempel skredderverksted, fabrikk eller egen virksomhet. Ofte jobber de på oppdrag fra kunder.

I Norge per 2019 er utdannelsen til dette yrket en del av det videregående utdanningsprogrammet Design og håndverk. Du må gå to år på skole og to år i lære ute i bedrift. Første skoleåret kalles «Vg1 Design og håndverk» og andre skoleåret kalles «Vg2 Design og tekstil».

Herreskredderfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

## Referanser


## Eksterne lenker
* Utdanning.no sin yrkesbeskrivelse av herreskredder
* Design og håndverk – Herreskredder